**ANSØGNINGSSKEMA**

til ansøgning om optagelse på folketingsvalglisten af personer,

der er ansat i den danske stat og beordret til tjeneste uden for riget,

og som er folkeregistreret på Færøerne eller bopælsregistreret i Grønland

**1. Oplysninger om ansøgeren (obligatorisk)**

|  |
| --- |
| Fornavn, mellemnavn og efternavn |
| Adresse i udlandet |
| Seneste adresse i Danmark (bopælsregistrering i CPR) |
| Evt. kontaktoplysninger (e-mail, telefon eller kontaktadresse i Danmark) |
| Udrejsedato fra Danmark | Udrejsedato fra Færøerne/Grønland | Personnummer |

**2A. Oplysninger om årsagen til udlandsopholdet** – udfyldes, hvis du selv er ansat i den danske stat og beordret til tjeneste uden for riget

|  |
| --- |
| [ ]  Jeg er ansat i den danske stat og beordret til tjeneste uden for riget. Med beordret forstås, at jeg i medfør af min ansættelse i staten er forpligtet til at lade mig forflytte fra riget til udlandet (sæt X). |
| Navn på min arbejdsgiver (myndighed) |

**2B. Oplysninger om årsagen til udlandsopholdet** – udfyldes, hvis du er medfølgende ægtefælle/registreret partner/samlever til en person, der er ansat i den danske stat og beordret til tjeneste uden for riget

|  |
| --- |
| [ ]  Jeg er medfølgende ægtefælle/registreret partner/samlever til en person, der er ansat i den danske stat og beordret til tjeneste uden for riget. Med beordret forstås, at min ægtefælle/registrerede partner/samlever i medfør af sin ansættelse i staten er forpligtet til at lade sig forflytte fra riget til udlandet (sæt X).[ ]  Jeg bor sammen med min ægtefælle/registrerede partner/samlever (sæt X). [ ]  Jeg boede sammen med min samlever inden udrejsen (sæt X). |
| **Oplysninger om min ægtefælle/registrerede partner/samlever**

|  |
| --- |
| Fornavn, mellemnavn og efternavn |
| Adresse i udlandet |
| Seneste adresse i Danmark (bopælsregistrering i CPR) |
| Evt. kontaktoplysninger (e-mail, telefon eller kontaktadresse i Danmark) |
| Udrejsedato fra Danmark | Udrejsedato fra Færøerne/Grønland | Personnummer |
| Navn på arbejdsgiver (myndighed) |

  |

**3. Erklæring (obligatorisk)**

|  |
| --- |
| [ ]  Jeg erklærer, at jeg ved valg og folkeafstemninger, der afholdes i hele riget, kun vil afgive stemme i Danmark (sæt X). |

Den, der ved valg eller folkeafstemning stemmer eller opstiller som kandidat i både Danmark og på Færøerne eller i Grønland, kan efter folketingsvalglovens § 106, stk. 3, straffes med bøde eller fængsel indtil 4 måneder, medmindre højere straf er forskyldt efter den øvrige lovgivning**.**

**4. Dato og ansøgerens underskrift (obligatorisk)**

|  |  |
| --- | --- |
| Dato | Underskrift |

Urigtig skriftlig erklæring kan efter straffelovens § 163 straffes med bøde eller fængsel indtil 4 måneder.

**VEJLEDNING**

til ansøgning om valgret for personer, der er ansat i den danske stat og beordret til tjeneste uden for riget, og som er folkeregistreret på Færøerne eller bopælsregistreret i Grønland

**1. Kan jeg stemme til folketingsvalg i Danmark, selvom jeg er bopælsregistreret på Færøerne eller i Grønland?**

For at kunne deltage i valg i Danmark skal man være optaget på valglisten. Det bliver man uden videre, hvis man på valgdagen er dansk statsborger, er fyldt 18 år og senest 7 dage før valgdagen har fast bopæl i riget, dvs. at man er bopælsregistreret i CPR i Danmark. Vælgere, der er folkeregistreret på Færøerne eller bopælsregistreret i Grønland, optages automatisk på valglisten på Færøerne eller i Grønland og kan stemme der, men ikke i Danmark.

Der gælder dog en undtagelse for personer, der er ansat i den danske stat og beordret til tjeneste uden for riget, og som under opholdet uden for riget er folkeregistreret på Færøerne eller bopælsregistreret i Grønland, men tidligere har været bopælsregistreret i Danmark. Disse personer – og deres medfølgende ægtefæller/registrerede partnere/samlevere – kan søge om at blive optaget på folketingsvalglisten i Danmark og dermed kunne stemme i Danmark i stedet for på Færøerne eller i Grønland.

Der gælder ikke andre undtagelser til udgangspunktet om, at man stemmer i den rigsdel, hvor man bor.

**2. Hvordan ansøger jeg?**

Du ansøger ved at udfylde dette ansøgningsskema og indgive det til din seneste bopælskommune i Danmark (ved personligt fremmøde, med post eller digitalt).

Hvis du sender ansøgningen med e-mail, bør du sende den sikkert (f.eks. med Digital Post) for at beskytte dine personoplysninger. Hvis du sender ansøgningen med Digital Post, vil ansøgningen desuden automatisk blive påført din digitale signatur og dermed være gyldigt underskrevet. Indgiver du din ansøgning på anden måde, skal ansøgningen underskrives i hånden for at kunne behandles.

Ægtefæller/registrerede partnere/samlevere skal indsende hver sin ansøgning, men gerne samtidig.

**4. Hvornår skal jeg ansøge?**

Det anbefales at indgive en ansøgning i god tid før et valg. Ansøgningen skal kunne være færdigbehandlet senest 7 dage før dagen for et valg eller en folkeafstemning, og ansøgningen kræver en vis behandlingstid. Man kan derfor ikke regne med, at en ansøgning, der er indgivet på 7.-dagen før et valg eller kort tid før denne dag, kan give adgang til at stemme ved det pågældende valg. Derudover skal du være opmærksom på, at din evt. brevstemme for at tælle med skal være nået frem til dit afstemningssted i Danmark, før afstemningen begynder på valgdagen.

Hvis du bliver optaget på folketingsvalglisten, gælder din valgret i 2 år. Du modtager et brev om, hvor længe optagelsen gælder, og om muligheden for at få optagelsen forlænget.

**5. Hvem behandler min ansøgning?**

Din seneste bopælskommune i Danmark vil som udgangspunkt behandle ansøgningen. I nogle tilfælde vil kommunen dog videresende en ansøgning til behandling i Valgnævnet.

Når kommunen eller Valgnævnet har behandlet din ansøgning, modtager du en afgørelse med Digital Post.

**7. Hvad sker der, når jeg flytter tilbage til Danmark, Færøerne eller Grønland?**

Hvis du efter din udsendelse uden for riget flytter tilbage til Danmark og bliver bopælsregistreret i CPR, vil du automatisk blive optaget på den almindelige valgliste og vil ikke længere skulle ansøge for at kunne stemme.

Hvis du efter din udsendelse uden for riget flytter tilbage til Færøerne eller Grønland, vil du automatisk blive optaget på valglisten der og vil igen kunne stemme der.

**8. Behandling af personoplysninger**

Efter databeskyttelsesforordningen og databeskyttelsesloven har du ret til indsigt i de oplysninger, der registreres om dig. Du kan henvende dig til myndigheden, der registrerer oplysningerne (din seneste bopælskommune eller Valgnævnet). Du kan kræve at få rettet evt. urigtige oplysninger, der er registreret om dig.